Kenyas sentralbank

Kenyas sentralbank (swahili: Benki Kuu ya Kenya) er sentralbanken i Kenya. 

Sentralbanken ble etablert i 1966, etter at East Africa Currency Board (EACB) ble oppløst.Kenyas sentralbank - About us , besøkt 28. juli 2014. 

Historie
Kenya var britisk koloni fra 1895 til 1963, som Britisk Øst-Afrika. East African Currency Board (EACB) var den enheten som opererte på vegne av Storbritannia i de østafrikanske koloniene, og hadde som hovedoppgave å utstede valuta og opprettholde verdien av den lokale valutaen, i forhold til det britiske pundet.Tanzanias bank - History of the Bank of Tanzania , besøkt 28. juli 2014. Disse valutaene hadde fast valutakurs mot det britiske pundet. 

På midten av 1960-tallet ønsket Tanzania, Kenya og Uganda å etablere egne sentralbanker, og EACB ble oppløst. Kenyas sentralbank ble etablert ved Central Bank of Kenya Act i 1966. Leon Baranski var sentralbankens første sentralbanksjef, fra mai 1966 til mai 1967.Kenyas sentralbank - Former Governors   , besøkt 28. juli 2014.

Da Kenya fikk ny grunnlov i 2010 ble sentralbankens selvstendighet og oppgaver definert i grunnlovens §231:
«the Central Bank shall not be under the direction or control of any person or authority in the exercise of its powers or performance of its functions.» 

I 2013 ble sentralbankloven endret, slik at ledelsen av sentralbanken ble delt mellom sentralbanksjefen og styreformannen. Sentralbanksjefen har fortsatt ansvaret for tiltak knyttet til sentralbankens pengepolitiske og inflasjonsmessige målsettinger, mens styreformannen er en administrativ stilling, med ansvar for å lede sentralbanken som virksomhet.Business Daily - CBK board taps new chairman to replace Ndung'u, besøkt 26. november 2015. 

I november 2013 etablerte Det østafrikanske fellesskap (EAC) sanntidsbetalingssystemet East African Payment System (EAPS), der Kenya deltar.Det østafrikanske fellesskap - Launch of the East African Payment System (EAPS) , besøkt 26. november 2014. 

Hovedoppgaver
Sentralbanklovens seksjon 4 og 4A definerer sentalbankens hovedoppgaver:Kenyas sentralbank - Mandate and Objectives , besøkt 28. juli 2014.
 Formulere og implementere landets pengepolitikk, for å sikre prisstabilitet (lav og stabil inflasjon)
 Bidra til et likvid og fungerende pengesystem i Kenya
 Støtte regjeringens økonomiske politikk, herunder målsettingene om vekst og sysselsetting

Samt;
 Formulere og implementere landets valutapolitikk
 Forvalte landets valutareserver og styre lisensieringen av autoriserte valutakontorer
 Arbeide for et fungerende og effektivt betalings-, clearing- og oppgjørssystem i Kenya
 Fungere som regjeringens bank
 Utstede sedler og mynter

Sentralbanksjef
Pr august 2018 er Patrick Njoroge sentralbanksjef. Han overtok etter Njuguna Ndung'u i juni 2015, etter en kort periode der visesentralbanksjef Haron Sirima fungerte som sentralbanksjef.Kenyas sentralbank - Prof. Njuguna Ndung'u , besøkt 26. november 2014.TUKO - Dr Patrick Njoroge Now Officially The New CBK Governor , besøkt 5. august 2018.

Visesentralbanksjef er Sheila M'Mbijjewe.Kenyas sentralbank - Management Team, besøkt 5. august 2018.

Se også
Liste over verdens sentralbanker

Referanser

Eksterne lenker



Kategori:Sentralbanker
Kategori:Etableringer i 1966
Kategori:Kenyas økonomi
Kategori:Nairobi